«Վարչապետ Սաադ Հարիրին սեփական կամքով է շարունակում մնալ Սաուդյան Արաբիայում գտնվող իր առանձնատանը: Նա հայտարարել է իր հրաժարականի մասին: Ինչ վերաբերում է նրա վերադարձին Լիբանան, ապա դա կախված է, թե ինչպես ինքը` Սաադ Հարիրին, կգնահատի իր իսկ անվտանգության շուրջ ստեղծված կացությունը: Նման որոշումներ կայացնողը Սաադ Հարիրին է», - Ֆրանսիայի արտգործնախարարի հետ այսօր կեսօրին կայացած համատեղ ասուլիսի ժամանակ հայտարարում էր Սաուդյան Արաբիայի արտաքին գործերի նախարար Ադել Ալ-Ջուբեյրը: